section_heading: Povijest
paragraph_text: Sauer je definirao krajobraz kao definirajuću jedinicu geografskog proučavanja. On je uvidio kako se kulture i društva razvijaju iz svojega krajobraza, ali ga također i oblikuju.<ref> Sauer, Carl; 1925; The Morphology of Landscape  Ova interakcija između 'prirodnog' krajobraza i ljudi stvara 'kulturni krajobraz'.<ref> ibid.  Sauerov rad bio je vrlo kvalitativan i deskriptivan, a 1930-ih je zamijenjen regionalnom geografijom Richarda Hartshornea nakon kvantitativne revolucije. Kulturna geografija općenito je bila gurnuta postrance iako su neki autori poput Davida Lowenthala nastavili raditi na konceptu krajobraza.